钦定古今图书集成/明伦汇编/氏族典/第486卷 > 《廖用贤尚友录》 > 贺令图
## 钦定古今图书集成/明伦汇编/氏族典/第486卷 > 《廖用贤尚友录》 > 贺令图

按《宋史贺令图传》：“令图，开封陈留人。少谨愿，隶太宗
左右。洎即位，补供奉官，改绫锦副使，知莫州，迁崇仪
使，知雄州。雍熙二年，领平州刺史。会父战死，为六宅
使，领本州团练使，护瀛州屯兵。契丹将耶律逊军号
于越者，率众入寇，大将刘廷让与战于君子馆，令图
为先锋，被围数重。于越传言，军中愿得见贺使君。令”
图意其来降，即引麾下数十骑逆之。将近其帐数步
外，于越据床骂，尽杀其从骑，反缚令图而去。令图时
年三十九。

===贺元===按《尚友录》：元，琅琊人，得道不死。章圣东封，谒于道左
曰：“晋水部员外郎贺。”元再拜而去。东坡寄以诗云：“旧
闻老父晋郎官，已作飞腾变化看。闻道东蒙有居处，
愿供薪水看烧丹。”